|  |
| --- |
| **Budapest Főváros VII. kerület Erzsébetváros Önkormányzata**  **Csüllög Szilvia Hatósági és Ügyfélszolgálati Iroda vezetője** |

Iktatószám:

Napirendi pont: ........

**ELŐTERJESZTÉS**

**A Városüzemeltetési Bizottság 2015. december 14-i rendkívüli ülésére**

|  |  |
| --- | --- |
| **Tárgy:** | A 2016. évi vendéglátó terasz, előkert közterület-használatára vonatkozó pályázati kiírás |

**Készítette:**

Csüllög Szilvia

Hatósági és Ügyfélszolgálati Iroda vezetője

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztés nyilvános ülésen tárgyalható.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló 22/2013. (IV.30.) önkormányzati rendelet (a továbbiakban: Rendelet) 2. § (8a) bekezdésében adott felhatalmazás alapján a Városüzemeltetési Bizottság pályázatot hirdet az Erzsébetvárosi Önkormányzat egyes, a Rendelet 4. mellékletében meghatározott közterületek használatára vonatkozóan.

A pályázat célja, hogy a Rendeletben meghatározott, és turisztikailag kiemelt, városképi szempontból is értékes közterületek az azokkal határos vendéglátóüzletek részére hosszú távon, a településképbe illeszkedő módon kerüljenek hasznosításra.

A fentiek alapján mellékelten előterjesztem a 2016. évi vendéglátó terasz, előkert közterület-használatára vonatkozó pályázati felhívást, valamint annak mellékletét.

Kérem a Tisztelt Bizottságot az előterjesztést megtárgyalni, és a határozati javaslatot elfogadni szíveskedjen.

**HATÁROZATI JAVASLATOK**

**1. számú határozati javaslat**

A Városüzemeltetési Bizottság úgy dönt, hogy ***jóváhagyja*** jelen határozat mellékletét képező 2016. évi vendéglátó terasz, előkert közterület-használatára vonatkozó pályázati felhívást és mellékleteit.

**Felelős:**       Ujvári-Kövér Mónika bizottsági elnök

**Határidő:**   azonnal

**2. számú határozati javaslat**

A Városüzemeltetési Bizottság a Jegyzőn keresztül felkéri a Hatósági és Ügyfélszolgálati Iroda vezetőjét, hogy gondoskodjék a pályázat kiírásáról, valamint annak közzétételéről.

**Felelős:** Ujvári-Kövér Mónika bizottsági elnök

**Határidő:** azonnal

Budapest, 2015. december 4.

Csüllög Szilvia

Hatósági és Ügyfélszolgálati Iroda vezetője